Įstros aerodromas

Įstros aerodromas (ICAO kodas: EYPI) – aerodromas, įsikūręs 11 km į šiaurę nuo Panevėžio.

Istorija 
UAB „Įstros aviaparkas“ įkurtas 2006 m., pertvarkius VŠĮ „Įstros aerodromas“, kurio įkūrėjas ir puoselėtojas lakūnas Vytautas Lapėnas. Šiame aerodrome 2002 m. buvo suorganizuotas tryliktasis Europos akrobatinio skraidymo čempionatas.

Aprašymas 
Įstros aviaparkas yra Stanionių kaime, Panevėžio rajone. Aerodromo teritorija yra nutolusi apie 11 km į šiaurę nuo Panevėžio. Patogi strateginė vieta, nes aerodromas įsikūręs visai šalia Via Baltikos magistralės. Į aerodromą nuo Via Baltikos veda 500 m ilgio asfaltuotas kelias.
55 49 39N 024 21 30E
Aerodromo teritorijoje yra du kilimo ir tūpimo takai: vienas 600 m × 20 m asfalto ir antras 800 m × 40 m grunto. Aerodromas gali priimti visų tipų iki 5700 kg masės orlaivius. Taip pat aerodromo teritorijoje yra asfaltuota lėktuvų stovėjimo aikštelė, aviaciniai 427 m², 260 m², 577 m² angarai skirti lėktuvų stovėjimui ir remontui. Atskridusiems pilotams ir svečiams sudaromos sąlygos pailsėti, taip pat teikiamos nakvynės bei maitinimo paslaugos. Aerodromas eksploatuojamas visus metus.
„Įstros aviaparkas“ siūlo organizuoti įvairius verslo renginius, konferencijas, įmonės šventes, pobūvius ir nakvynę motelyje.

Nuorodos 
 Oficialus puslapis

Lietuvos aerodromai